system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Schitul Ostrov?
assistant
Schitul Ostrov a fost construit între anii 1518 - 1522, fiind o ctitorie a domnitorului Neagoe Basarab și a soției sale Despina.  Numele de Ostrov îi vine de la faptul că este construită pe un ostrov (insuliță) a Oltului în centrul orașului - stațiune Călimănești din județul Vâlcea.

Istoria
Biserica schitului este zidită pe locul unui mai vechi locaș. A fost sființită nezugravită. Pictura este începută a fi executată la 1752, cu altarul și se termină cu restul bisericii în 1760. Tot atunci în aceeași perioadă, pisania veche a fost înlocuită cu o pisanie în limba română cu litere chirilice.

De remarcat în arhitectura interioară tâmpla aurită din lemn de tei veche de când biserica, icoanele împărătești așișderea, poate cele originale după unii și Icoana Maicii Domnului, restaurată în 1791 de către un cunoscut zugrav de biserici al locului, Ioan Zugravul.

De asemeni, fără a minimaliza restul de valori, sunt trei icoane ale Sfântului Nicolae, Coborârea de pa cruce și Sfântul Sava, icoane de o mare valoare artistică din perioada de început a bisericii și care acum se află în custodia Muzeului de Artă al României.

Schitul, dealungul vremii se mai remarcă prin lucruri importante petrecute aici și care au marcat istoria pământului românesc. Fiind schit de călugărițe de pe la 1522 până în 1890, aici s-au călugărit soția lui Neagoe Basarab, Doamna Despina, cu numele de Platonia și mama lui Mihai Viteazul cu numele de Teofana.

Schitul Ostrov este primul așezământ monahal de pe teritoriul actualei Românii pentru călugărițe, lucru remarcat în istoricul schitului afișat la intrare.

O remarcă importantă în istoria schitului este că la sfârșitul  anilor '70, datorită lucrărilor de amenajare hidroelectrică a Oltului, insulița a fost înălțată cu circa 6 m distrugându-se o floră seculară de fagi, stejari și brazi. S-a ridicat și biserica și s-au refăcut și anexele. Cu toate că s-au făcut replantări, existând circa 47 de specii de arbori și trandafiri, farmecul secular al arborilor și plantelor seculare nu mai este.

Bibliografie
Istoricul mănăstirii
România - Harta mănăstirilor, Amco Press, 2000

Legături externe

www.episcopia-ramnicului.ro
Schitul Ostrov - Galerie foto, istoric, cai de acces 
 Manastirea Ostrov (Calimanesti), 12 iunie 2012, Arhimandrit Ioanichie Balan, CrestinOrtodox.ro
 Schitul Ostrov - gazda a peste 47 de specii de arbori, arbusti si trandafiri, 12 iunie 2012, CrestinOrtodox.ro
 Prezentarea Mânăstirilor Olteniei (VIII), 8 aprilie 2005, Gabriel Preda, Amos News
 Ostrovul de pe apele Oltului: Primul schit de călugărițe din Țara Românească, 8 ianuarie 2009, Nicoleta Olaru, Ziarul Lumina
 Schitul Ostrov al Doamnei Despina , 17 mai 2010, Adrian Nicolae Petcu, Ziarul Lumina
 Ostrov, insula cu minuni, 28 iunie 2012, Ana Maria Paraschivescu, Ziarul Lumina
 Schitul Ostrov, prima mănăstire de maici din Țara Românească, 25 august 2010, Ioan Bușagă, Ziarul Lumina
 Neagoe Basarab si Schitul Ostrov, 18 septembrie 2006, Viața Vâlcii

Video
Documentar video Schitul Ostrov

Mănăstiri și schituri ortodoxe din județul Vâlcea
Monumente istorice din județul Vâlcea
Locuri istorice
Biserici din secolul al XVI-lea din România
Schituri în România